**ข้อมูลการขอกู้ยืมกองทุนเงินให้กู้ยืมเพื่อการศึกษารายใหม่สถานศึกษา มหาวิทยาลัยสงขลานครินทร์ วิทยาเขตภูเก็ต**

**คุณสมบัติและรายละเอียดเบื้องต้นของผู้กู้ยืม**

1. ตรวจสอบข้อมูลสาขาวิชาของปีการศึกษาที่จะเข้าศึกษาที่เรียนอยู่ในลักษณะใดของกองทุน ซึ่งมหาวิทยาลัยจะทำการประกาศรายชื่อสาขาวิชาที่สามารถกู้ยืมได้ของกองทุนผ่านหน้าเพจ facebook กยศ./กรอ./ทุนการศึกษา Phuket Campus และเว็บไซต์ <https://sites.google.com/phuket.psu.ac.th/studentloan>

 --ลักษณะที่ 1 (กยศ.เดิม) นักเรียนหรือนักศึกษาที่ขาดแคลนทุนทรัพย์ เป็นผู้กู้ยืมที่มีรายได้ครอบครัวต่อปีไม่เกิน 360,000 บาท ให้กู้ยืมเงินเป็นค่าเล่าเรียน ค่าใช้จ่ายที่เกี่ยวเนื่องกับการศึกษา ค่าครองชีพ ในระดับมัธยมปลาย ปวช. ปวท./ปวส. และอนุปริญญา/ปริญญาตรี โดยกำหนดชำระเงินคืนภายใน 15 ปี ระยะเวลาปลอดหนี้ 2 ปี ภายหลังสำเร็จการศึกษา อัตราดอกเบี้ย 1% ต่อปี

 --ลักษณะที่ 2 (กรอ.เดิม) นักเรียนหรือนักศึกษาที่ศึกษาในสาขาวิชาที่เป็นความต้องการหลัก ซึ่งมีความชัดเจนของการผลิตกำลังคนและมีความจำเป็นต่อการพัฒนาประเทศ และ ลักษณะที่ 3 นักเรียนหรือนักศึกษาที่ศึกษาในสาขาวิชาขาดแคลน หรือที่กองทุนมุ่งส่งเสริมเป็นพิเศษ ให้เงินกู้ยืมเงินเป็นค่าเล่าเรียน ค่าใช้จ่ายที่เกี่ยวเนื่องกับการศึกษา ระดับปวช. ปวท./ปวส. และอนุปริญญา/ปริญญาตรี โดยกำหนดชำระเงินคืนภายใน 15 ปี ระยะเวลาปลอดหนี้ 2 ปี ภายหลังสำเร็จการศึกษา อัตราดอกเบี้ย 1% ต่อปี หากเป็นผู้ที่มีรายได้ครอบครัวต่อปีไม่เกิน 360,000 บาท จะสามารถกู้ยืมค่าครองชีพได้และได้รับอัตราดอกเบี้ยพิเศษ 0.75% ต่อปี

 --ลักษณะที่ 4 นักเรียนหรือนักศึกษาที่เรียนดีเพื่อสร้างความเป็นเลิศ ให้กู้ยืมเงินเป็นค่าเล่าเรียน ค่าใช้จ่ายที่เกี่ยวเนื่องกับการศึกษา ระดับประกาศนียบัตรบัณทิตและปริญญาโท เพื่อสร้างความเป็นเลิศด้านการวิจัยและ สร้างนวัตกรรมเพื่อพัฒนาประเทศไทย ผู้กู้ต้องสำเร็จการศึกษาระดับปริญญาตรีมีเกรดเฉลี่ยไม่ต่ำกว่า 3.00 โดยกำหนดชำระเงินคืนภายใน 10 ปี ระยะเวลาปลอดหนี้ 1 ปี ภายหลังสำเร็จการศึกษา อัตราดอกเบี้ย 1% ต่อปี หากเป็นผู้ที่มีรายได้ครอบครัวต่อปีไม่เกิน 360,000 บาท จะสามารถกู้ยืมค่าครองชีพได้และได้รับอัตราดอกเบี้ยพิเศษ 0.50% ต่อปี

 \*\*\* ผู้กู้ยืมรายใหม่ สามารถตรวจสอบข้อมูลสาขาวิชาที่ตนเองกู้ยืมได้อยู่ในสาขาที่กู้ยืมเป็นสาขาลักษณะที่ 1 รายได้รวมของครอบครัวต้องไม่เกิน 360,0000 บาท หรือ ลักษณะที่ 2 ซึ่งไม่จำกัดเรื่องรายได้ หากรายได้เกิน 360,0000 บาทไม่สามารถกู้ยืมค่าครองชีพได้

 2. ผู้กู้ยืมต้องมีผลการเรียนรวม1.80 ขึ้นไป

3 .ผู้กู้ยืมจะต้องมีกิจกรรมจิตอาสาไม่น้อยกว่า 1กิจกรรม ไม่จำกัดชั่วโมง

4. เป็นผู้กู้ยืมอายุไม่เกิน 30 ปี ในปีการศึกษาที่ยื่นขอกู้ยืมครั้งแรก

-------------------------------------------------------------------------------------

2. เอกสารประกอบการขอกู้ยืมที่จะต้องเตรียมเบื้องต้น เอกสารและตัวอย่างจะมีให้สามารถดาวน์โหลดได้ที่https://sites.google.com/phuket.psu.ac.th/studentloan ซึ่งจะมีการอัพเดทแจ้งในการขอกู้ยืมแต่ละปี

 1.หนังสือรับรองรายได้ครอบครัวผู้กู้ยืม (รวมกันต้องไม่เกิน 360,000 บาท) ใช้สำหรับผู้ปกครองที่มีรายได้ไม่ประจำ

 2.สำเนาบัตรข้าราชการผู้รับรองรายได้ (กำนัน/ผู้ใหญ่บ้าน/ข้าราชการ)

 3.กรณีผู้ปกครองทำงานมีหลักแหล่ง (รวมกันต้องไม่เกิน 360,000 บาท) ใช้สำหรับผู้ปกครองที่มีรายได้ประจำ

 - ต้องมีหนังสือรับรองเงินเดือนจากต้นสังกัดตัวจริง และ สลิปเงินเดือนตัวจริง

 4.สำเนาบัตรประชาชนผู้กู้ยืม

 5.สำเนาบัตรประชาชนผู้แทนโดยชอบธรรม (บิดา/มารดา)

 6.สำเนาบัตรประชาชนของผู้ปกครอง (กรณีที่อยู่กับผู้ปกครองที่ไม่ใช่บิดามารดา

 7.หนังสือยินยอมให้เปิดเผยข้อมูลของผู้แทนโดยชอบธรรม (บิดา/มารดา)

 8.หนังสือยินยอมให้เปิดเผยข้อมูลของกู้ยืม

 9.หนังสือยินยอมให้เปิดเผยข้อมูลของผู้ปกครอง (กรณีที่อยู่กับผู้ปกครองที่ไม่ใช่บิดามารดา)

 10. เอกสารอื่นๆที่ระบุ ใบเปลี่ยนชื่อ-สกุล/ใบมรณบัตรขอกู้ยืม

----------------------------------------------------------------------------------------------------

3.ผู้กู้ยืมจะต้องดำเนินการขอกู้ยืมในระบบ DSL และส่งเอกสารที่สถานศึกษาควบคู่กันจึงจะครบทุกขั้นตอนการขอกู้ยืมเงิน ซึ่งรายละเอียดต่างๆจะแจ้งให้ทราบล่วงหน้า 2 เดือน ก่อนมหาวิทยาลัยเปิดภาคเรียนที่1 ในแต่ละปี

-------------------------------------------------------------------------------------------------------

4. วงเงินค่าเล่าเรียนที่ผู้กู้ยืมจะได้รับสิทธิ์ในการขอกู้ยืมขึ้นอยู่กับผู้กู้ยืมศึกษาอยู่ในสาขาวิชาและอยู่ในลักษณะใดตามที่กองทุนกำหนด กลุ่มสาขาหลักๆของมหาวิทยาลัย ณ ปัจจุบันปีการศึกษา2564 ได้แก่

1.กลุ่มสังคมศาสตร์/มนุษยศาสตร์/ศิลปะศาสตร์/ศึกษาศาสตร์ จะได้รับสิทธิ์การขอกู้ยืมเงินต่อปี 60,000 บาท

2.กลุ่มสาขาวิศวกรรมศาสตร์/วิทยาศาสตร์และเทคโนโลยีจะได้รับสิทธิ์การขอกู้ยืมเงินต่อปี 70,000 บาท

 การจัดสรรในแต่ละภาคการศึกษาจะแจ้งให้ทราบอีกครั้ง โดยผู้กู้ยืมที่ได้รับสิทธิ์กู้ยืมจะได้รับสิทธิ์การขอกู้ยืมเงินไม่เกินเพดานค่าเล่าเรียนที่กู้ยืมได้ ยกตัวอย่าง ศึกษาในสาขาวิชาธุรกิจดิจิดัล ค่าเล่าเรียน 45000 บาท/ภาคการศึกษา ผู้กู้จะได้รับสิทธิ์กู้ยืมเงิน เต็มจำนวนค่าเล่าเรียน1ภาคการศึกษา และอีก1 ภาคการศึกษาจะต้องชำระส่วนต่างเพิ่มในส่วนที่เหลือ เช่นภาคการศึกษาที่1กู้ยืม 45000 ภาคการศึกษาที่2กู้ยืม 25000 บาท ส่วนที่เหลืออีก20000บาท ผู้ก็จะต้องชำระค่าเล่าเรียนด้วยตนเองตามประกาศของมหาวิทยาลัยเพราะเงินกู้ยืมที่ผู้กู้ยืมได้ดำเนินการขอกู้เต็มเพดานค่าเล่าเรียนที่กองทุนกำหนดต่อปีไว้แล้ว

 \*\*ทั้งนี้ในแต่ละปีการศึกษาจะมีการแจ้งข้อมูลให้ทราบในเรื่องของการจัดสรรการขอกู้ยืมเงินในแต่ละภาคการศึกษาอีกครั้ง

----------------------------------------------------------------------------------------------------------------------------

5.สำหรับการกู้ยืมค่าครองชีพ ต้องขึ้นอยู่กับว่าผู้กู้ยืมอยู่ในสาขาวิชาใดและตามลักษณะใดที่กองทุนกำหนด เช่น

สาขาลักษณะที่1 รายได้ครอบครัวต้องไม่เกิน 360,0000 บาท ผู้กู้ยืมสามารถยื่นขอกู้ยืมค่าครองชีพรายเดือน เดือนละ 3,000 บาท หรือ ลักษณะที่ 2 ซึ่งไม่จำกัดเรื่องรายได้ หากรายได้เกิน 360,0000 บาทไม่สามารถกู้ยืมค่าครองชีพได้

\*\*\*เงินค่าครองชีพดังกล่าวจะเข้าบัญชีกรุงไทยผู้กู้ยืม ส่วนค่าเล่าเรียนที่ยื่นขอกู้ยืมจะเข้าบัญชีสถานศึกษาโดยตรง

6. หลักเกณฑ์การชำระหนี้ (กยศ./กรอ.)

* ผู้กู้ยืมเงินต้องชำระเงินกู้ยืม พร้อมทั้งดอกเบี้ยหรือประโยชน์อื่นใดร้อยละ 1 ต่อปี โดยต้องคืนให้กองทุนให้เสร็จสิ้นภายใน 15 ปี นับแต่วันที่ต้องเริ่มชำระหนี้
* ให้ผู้กู้ยืมเงินชำระหนี้งวดแรก ภายในวันที่ 5 กรกฎาคม หลังจากครบระยะเวลาปลอดหนี้ โดยให้ชำระหนี้คืนเฉพาะเงินต้นในอัตราร้อยละ 1.5 ของวงเงินที่ได้กู้ยืม
* การชำระหนี้งวดต่อๆไปให้ผู้กู้ยืมเงินชำระเงินต้นคืน ตามอัตราผ่อนชำระที่กองทุนกำหนด พร้อมด้วยดอกเบี้ยหรือประโยชน์อื่นใด ในอัตราร้อยละ 1 ต่อปีของเงินต้นที่คงค้าง ภายในวันที่ 5 กรกฎาคมของทุกปี
* หากผู้กู้ยืมเงินผิดนัดชำระหนี้ ผู้กู้ยืมเงินจะต้องชำระค่าปรับ หรือค่าธรรมเนียมจัดการกรณีผิดนัดชำระหนี้ตามอัตราที่กองทุนกำหนด
* ผู้กู้ยืมเงินที่มีความประสงค์จะขอชำระหนี้คืนก่อนครบกำหนดระยะเวลาชำระหนี้ หรือก่อนครบระยะเวลาปลอดหนี้ 2 ปี สามารถชำระคืนได้โดยไม่เสียดอกเบี้ยหรือประโยชน์อื่นใด

 \*\* สาขาที่อยู่ในโครงการส่งเสริมการพัฒนาทุนมนุษย์ (Human Capital) เพื่อรองรับ 10 อุตสาหกรรมเป้าหมาย และ 3 โครงสร้างพื้นฐาน นักศึกษาที่อยู่ในสาขาดังกล่าวจะมีสิทธิได้รับการลดเงินต้น 30% และอัตราดอกเบี้ยร้อยละ 0.5 ตรวจสอบเงื่อนไขการชำระหนี้หลังจบการศึกษา ประกาศรายชื่อสาขาวิชาที่อยู่ในโครงการนี้ตามประกาศของกองทุนในแต่ละปี

ปัจจุบันปีการศึกษา2564 มี 4 สาขาวิชาที่อยู่ในโครงการดังกล่าว คือสาขาวิชาวิศวกรรมดิจิทัล (หลักสูตรนานาชาติ) และสาขาวิทยาศาสตร์ทางทะเลและการจัดการชายฝั่ง สาขาวิชาเทคโนโลยีภูมิสารสนเทศสิ่งแวดล้อม สาขาวิชาวิศวกรรมคอมพิวเตอร์

❗❗ หมายเหตุ

(ก) ให้ผู้กู้ยืมเงินไปติดต่อแสดงตน ขอชำระหนี้ และเลือกวิธีการผ่อนชำระเป็นรายปี หรือรายเดือนกับผู้บริหารและจัดการเงินให้กู้ยืมได้ทุกสาขาก่อนที่จะครบระยะเวลาปลอดหนี้ 2 ปี

(ข) กรณีผู้กู้ยืมเงินยังอยู่ในระหว่างการศึกษา แต่ไม่ได้กู้ยืมในปีการศึกษาใด ต้องแจ้งสถานภาพการศึกษาต่อผู้บริหารและจัดการเงินให้กู้ยืมโดยให้นำใบรับรองจากสถานศึกษา และเลขบัตรประจำตัวประชาชนพร้อมหมายเลขโทรศัพท์ของผู้กู้ไปแสดงทุกปีจนกว่าจะสำเร็จการศึกษา

นักศึกษาที่ประสงค์ขอกู้ยืมเงินสามารถอ่านรายละเอียดและสอบถามข้อมูลได้ที่

1. facebook เพจ กยศ./กรอ./ทุนการศึกษา Phuket Campus

2. เว็บไซต์ <https://sites.google.com/phuket.psu.ac.th/studentloan>

3. อีเมล์ studentloan.info@phuket.psu.ac.th

4. หมายเลขโทรศัพท์ 076- 276000 ต่อ 6532

--เจ้าหน้าที่ผู้ดูแลงานกองทุนให้กู้ยืมเพื่อการศึกษา งานพัฒนานักศึกษาและศิษย์เก่าสัมพันธ์

มหาวิทยาลัยสงขลานครินทร์ วิทยาเขตภูเก็ต

นางสาวโชษิตานันท์ อินทรสุวรรรณ (พี่เตย)

นักวิชาการอุดมศึกษา